वॉशिंगटन। अमेरिकी राष्ट्रपति डॉनल्ड ट्रंप और किम जोंग-उन के बीच हुई ऐतिहासिक वार्ता के बाद नॉर्थ कोरिया ने परमाणु कार्यक्रम बंद करने का ऐलान किया था, लेकिन हकीकत में ऐसा होता दिख नहीं रहा। अमेरिकी खुफिया एजेंसियों के मुताबिक नॉर्थ कोरिया आज भी कई गुप्त स्थानों पर परमाणु हथियारों के लिए ईंधन उत्पादन तेजी से कर रहा है। अमेरिकी न्यूज कंपनी एनबीसी के मुताबिक नॉर्थ कोरिया ने अमेरिका के साथ हुई बातचीत के दौरान इसे छिपाने की कोशिश की थी।